Yil boshidan beri 17 mingdan ziyod o‘zbekistonlik fuqaro chet elga ishlash uchun chiqib ketdi. Bu haqda Tashqi mehnat migratsiyasi agentligi xabar bermoqda. Foto: RIA Novosti Qayd etilishicha, 2021 yilning 5 oyi davomida agentlik tomonidan 17 ming 350 nafar fuqaro xorijiy davlatlarda ishga joylashtirildi. Shundan: 15 126 nafari Rossiya Federatsiyasiga;   1 795 nafari Qozog‘iston Respublikasiga;   420 nafari Janubiy Koreyaga (Ye-8 vizasi va mehnat shartnomalarini qayta tiklash hisobiga);   7 nafari BAAga jo‘nab ketdi. Tashqi mehnat bozoridagi 259ta salohiyatli ish beruvchilar va rekruting agentliklari bilan muzokaralar o‘tkazilib, ulardagi 69 808ta bo‘sh ish o‘rinlari aniqlandi. O‘zbekistondagi kasb-hunar markazlarida 24 ming 616 nafar fuqaro o‘qishga jalb qilindi, deyiladi xabarda.